[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Kial atendi? Vikipedio kaj Google erare deklaras Putin venkinto de la prezidentaj balotadoj de 2018"}, {"text_idx": "#000005", "text": "[La originala artikolo jam aperis en januaro 2018]"}, {"text_idx": "#000006", "text": "Putin erare deklarita venkanto de la prezidento-balotadoj de 2018 fare de Google / Ekrankopio de Christopher Moldes"}, {"text_idx": "#000007", "text": "La rusiaj prezidentaj balotoj, estas ankorau\u0306 du monatojn for, sed, kvankvam estas multaj konkurantoj, oni atendas ke Vladimir Putin facile certigos al si kvaran oficperiodon."}, {"text_idx": "#000008", "text": "La 15-an de januaro, per io kio s\u0302ajnis esti provo por s\u0302pari tempon au\u0306 eviti la nervozigan dramon de la voc\u0302onombrado dum la balotnokto, Google deklaris Putin venkinto de la balotadoj de marto 2018."}, {"text_idx": "#000010", "text": "Tiu c\u0302i kurioza eraro aperis dank'al la serc\u0302a teh\u0302nologio de Google, kiu foje donas informojn, destinitajn por helpi respondi la serc\u0302opeton de la uzanto. Por tiaj serc\u0302oj, la informoj kutime venas de Vikipedio au\u0306 de oficialaj registaraj retejoj, kiujn Google konsideras fidindaj."}, {"text_idx": "#000011", "text": "Sed c\u0302i-kaze, aperis sole la rusa Vikipedio-artikolo pri la balotoj de 2018."}, {"text_idx": "#000012", "text": "Stanislav Kozlovskij, la direktoro de la rusia sekcio de Wikimedia, la patrina kompanio de Vikipedio, klarigis la eraron en komento al RBC, rusia retejo pri negocaj novaj\u0302oj:"}, {"text_idx": "#000013", "text": "\u041d\u0435\u0438\u0437\u0432\u0435\u0441\u0442\u043d\u044b\u0438\u0306 \u0434\u043e\u043f\u0438\u0441\u0430\u043b \u0444\u0430\u043c\u0438\u043b\u0438\u044e \u041f\u0443\u0442\u0438\u043d\u0430 \u0432 \u043f\u0440\u0435\u0430\u043c\u0431\u0443\u043b\u0443 \u0441\u0442\u0430\u0442\u044c\u0438 \u043e \u0432\u044b\u0431\u043e\u0440\u0430\u0445, \u043f\u043e\u0441\u043b\u0435 \u0447\u0435\u0433\u043e \u043f\u043e\u0438\u0441\u043a\u043e\u0432\u0438\u043a \u0438\u043d\u0434\u0435\u043a\u0441\u0438\u0440\u043e\u0432\u0430\u043b \u0435\u0435 \u0438 \u043e\u0442\u043e\u0431\u0440\u0430\u0437\u0438\u043b \u0432 \u0432\u044b\u0434\u0430\u0447\u0435 \u043d\u043e\u0432\u044b\u0438\u0306 \u0432\u0430\u0440\u0438\u0430\u043d\u0442."}, {"text_idx": "#000014", "text": "Iu aldonis la nomon de Putin al la antau\u0306klarigo de la artikolo pri la balotoj, post kio la serc\u0302motoro indeksis g\u0302in kaj montris la novan varianton en siaj rezultoj."}, {"text_idx": "#000015", "text": "Vikipedio estas konata pro sia amaskontribua modelo, per kiu volontulaj uzantoj povos kontribui post kontrola proceduro. Kvankvam tio povas varii lau\u0306 la lingvo, c\u0302iuj Vikipedioj havas normigitan proceduron por preventi malakurataj\u0302ojn kiel c\u0302i tiun. Sed montrig\u0302is ke tiuj proceduroj ne estis observitaj por la rusia versio de la pag\u0302o. C\u0302u oni kreis la eraron kiel s\u0302ercon, au\u0306 kiel politikan movon, neniu scias."}, {"text_idx": "#000017", "text": "\u0417\u043e\u0432\u0438\u0442\u0435 \u0441\u0435\u043d\u0430\u0442\u043e\u0440\u0430 \u041f\u0443\u0448\u043a\u043e\u0432\u0430. \u0410\u043c\u0435\u0440\u0438\u043a\u0430\u043d\u0446\u044b \u0447\u0435\u0440\u0435\u0437 Google \u0432\u043c\u0435\u0448\u0430\u043b\u0438\u0441\u044c \u0432 \u043d\u0430\u0448\u0438 \u0432\u044b\u0431\u043e\u0440\u044b, \u043f\u0440\u043e\u0434\u0432\u0438\u0433\u0430\u044f \u0432\u044b\u0433\u043e\u0434\u043d\u043e\u0433\u043e \u0434\u043b\u044f \u0441\u0435\u0431\u044f \u043a\u0430\u043d\u0434\u0438\u0434\u0430\u0442\u0430. /IFDbL149g0"}, {"text_idx": "#000018", "text": "\u2014 La Russie parle (@Russia_calls) 14 \u044f\u043d\u0432\u0430\u0440\u044f 2018 \u0433."}, {"text_idx": "#000019", "text": "Voku senatanon Pus\u0302kov [NDLR: c\u0302ar usonanoj subtenas Putin\u2019)]. Uzante Google, la usonanoj enmiksig\u0302is en niajn balotojn, proponante kandidaton kiu estos favora al ili."}, {"text_idx": "#000020", "text": "\u2014 Rusio parolas (@Russia_calls) la 14-an de januaro 2018."}, {"text_idx": "#000021", "text": "Aleksej Pus\u0302kov, rusia senatano kiu estas ano de la Konsilantaro de la Federacia Komitato por defendo kaj sekureco, estas konata pro sia ofta kaj militema tviterado, rifutanta imputojn pri la enmiksig\u0302o en aferojn de alia lando kaj mallau\u0306danta fremdan (aparte usonan) enmiksig\u0302on en la aferojn de Rusio."}, {"text_idx": "#000023", "text": "Tio c\u0302i estigas la demandon pri kiel Google decidas kiuj fontoj estas sufic\u0302e fidindaj por esti prezentitaj tiel, ke ili asertas \u201crespondi\u201d al la demandoj starigitaj en g\u0302ia serc\u0302ilo. Kvankvam Vikipedio povus esti pli forta au\u0306 malpli kontroversa elekto ol iu ajn gravega novaj\u0302okomunikilo, g\u0302i enhavas tiajn erarojn. Oficialaj registaraj retejoj povas ankau\u0306 doni forte misprezentitan version de la faktoj. Tiu c\u0302i eraro povus instigi Guglon [Google] al rekonsiderado c\u0302u tiu tipo de aperigo ne kreas pli da problemoj ol g\u0302i solvas."}, {"text_idx": "#000024", "text": "Supozante ke Google kaj aliaj serc\u0302motoroj dau\u0306re montras rezultojn tiamaniere, la incidento estigas demandojn pri kiugrade oni povas fidi retajn platformojn se temas pri novaj\u0302oj kaj informoj. Grava procentaj\u0302o de junaj rusianoj uzas Interreton por novaj\u0302oj, kvankvam temas pri minoritato kompare al la tuta log\u0302antaro, kiu grandparte dau\u0306re fidas al la televido."}, {"text_idx": "#000025", "text": "C\u0302ar Interreto-aliro altig\u0302as en Rusio, oni povas atendi ke nombro de retumantoj pligrandig\u0302os. De Brazilo, g\u0302is Indonezio kaj Usono, pli kaj pli da homoj de c\u0302iuj ag\u0302ogrupoj transiras au\u0306 transiris al la uzado de retaj platformoj kiel sia plej grava fonto de novaj\u0302oj kaj informoj. Tio signifas ke homoj pli kaj pli kalkulas je serc\u0302o-rezultoj, novaj\u0302o-fluoj kaj aliaj au\u0306tomatizitaj informiloj por akiri akuratajn informojn pri la c\u0302irkau\u0306a mondo. Se io tiel simpla kiel Vikipedia eraro povas generi kaskadon da misinformoj pri io tiel grava kiel prezidenta baloto, ni povas antau\u0306vidi pli da problemoj."}, {"text_idx": "#000026", "text": "Responde al argumentoj pri la neceso kontrau\u0306batali misinformojn kaj \u201ctrompajn novaj\u0302ojn\u201d, komunikado-analizisto Nina Jankowicz proponas ke ni uzu longperspektivan aliron kaj klopodu evoluigi la kritikajn penskapablojn de uzantoj."}, {"text_idx": "#000027", "text": "Tio povas sukcesi au\u0306 ne, depende de kie oni log\u0302as kaj de kiel oni instruis al oni la uzadon de Interreto. Sed bons\u0302ance por iu ajn kiu renkontis tiun serc\u0302otrafon, multe da kritika pensado ne estis bezonata por kompreni ke tio estas ne pli ol grandioza eraro."}, {"text_idx": "#000028", "text": "C\u0302i tiu artikolo estas parto de RuNet, projekto de Global Voices por interpreti la ruslingvan interreton."}, {"text_idx": "#000029", "text": "C\u0302i tiu artikolo venas de GV Advocacy, projekto de Global Voices kun g\u0302ia propra retejo por defendi liberan parolon kaj kontrau\u0306batali cenzuron en Interreto. \u00b7 C\u0302iuj artikoloj"}, {"text_idx": "#000030", "text": "Civitanaj komunikilojElektadoKomunikiloj kaj j\u0302urnalismoRuNet EchoGV Advocacy"}, {"text_idx": "#000033", "text": "C\u0302u eblas revivigi \u201ctatarismon\u201d malgrau\u0306 la identeca politiko de Rusio?"}, {"text_idx": "#000034", "text": "\u201cLa Balkanoj estas la eu\u0306ropa Latinameriko en multaj belaj aspektoj\u201d, diras albana verkisto Elvi Sidheri"}, {"text_idx": "#000035", "text": "Juna kuiristo en Bakuo transformis sian apartamenton en restoracion"}, {"text_idx": "#000038", "text": "La referenco de \u201cLa Russie parle\u201d estas humura referenco, ne okuluma, kaj g\u0302i diras (humure) : Iu alvoku (ne alvokis) senatanon Pushkov (c\u0302ar Usonanoj subtenas Putinon !)..."}, {"text_idx": "#000039", "text": "Retpos\u0302to (ne estos publikigata) (deviga)"}, {"text_idx": "#000041", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000042", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]